ai4bharat/Pralekha huggingface dataset:
রেলমন্ত্রক
তথ্য ও সম্প্রচার, পরিবেশ, বন, জলবায়ু পরিবর্তন, ভারী শিল্প ও রাষ্ট্রায়ত্ত উদ্যোগ দপ্তরের মন্ত্রী শ্রী প্রকাশ জাভড়েকর ফালতান থেকে লোনান্দ হয়ে পুণে পর্যন্ত ডেমু ট্রেন পরিষেবার সূচনা করেছেন
নয়াদিল্লি, ৩০ মার্চ, ২০২১
কেন্দ্রীয় তথ্য ও সম্প্রচার, পরিবেশ, বন, জলবায়ু পরিবর্তন, ভারী শিল্প ও রাষ্ট্রায়ত্ত উদ্যোগ দপ্তরের মন্ত্রী শ্রী প্রকাশ জাভড়েকর আজ ভিডিও কনফারেন্সের মাধ্যমে ফালতান থেকে লোনান্দ হয়ে পুণে পর্যন্ত ডেমু ট্রেন পরিষেবার সূচনা করেছেন।
ভিডিও কনফারেন্সের মাধ্যমে এই উপলক্ষে আয়োজিত অনুষ্ঠানে মহারাষ্ট্রের সহযোগিতা ও বিপণন মন্ত্রী শ্রী শামরাও ওরফে বালাসাহেব পাতিল, সাংসদ শ্রী রঞ্জিত সিং নায়েক নিন্দালকার, শ্রী গিরীশ বাপাত, শ্রী শ্রীনিবাস পাতিল, শ্রী ছত্রপতি উদয়ন রাজে ভোঁসলে, বিধায়ক শ্রী চন্দ্রকান্ত দাদা পাতিল, শ্রী সুনীল কামলে এবং ফালতান পুরসভার সভাপতি শ্রীমতী নীতা নেভাসে উপস্থিত ছিলেন। নতুন দিল্লি থেকে এই অনুষ্ঠানে রেল বোর্ডের চেয়ারম্যান ও মুখ্য কার্যনির্বাহী আধিকারিক শ্রী সুমিত শর্মা, ও অ্যান্ড বি ডি সদস্য শ্রী পুনেন্দ্রু মিশ্র উপস্থিত ছিলেন। ছত্রপতি শিবাজি মহারাজ টার্মিনাল থেকে মধ্য রেলের জেনারেল ম্যানেজার শ্রী সঞ্জীব মিত্তল উপস্থিত সকলকে এই অনুষ্ঠানে স্বাগত জানিয়েছেন।
রেল, শিল্প ও বাণিজ্য, উপভোক্তা বিষয়ক, খাদ্য ও গণবন্টন মন্ত্রী শ্রী পীযূষ গোয়েলের যোগ্য নেতৃত্বে ভারতীয় রেলে উল্লেখযোগ্য পরিবর্তন দেখা গেছে বলে শ্রী জাভড়েকর জানিয়েছেন। এই প্রসঙ্গে জৈব শৌচাগারের ব্যবহারের কথা তিনি উল্লেখ করেছেন যার ফলে রেলের ট্র্যাক এবং স্টেশন প্ল্যাটফর্ম পরিষ্কার রাখা সম্ভব হচ্ছে। এটি স্বচ্ছ ভারত অভিযানের পক্ষেও সহায়ক হয়েছে। এছাড়াও যাত্রীরা আইআরসিটিসি-র মাধ্যমে সহজেই সংরক্ষিত টিকিট পাচ্ছেন। উচ্চমানের নিরাপত্তা নিশ্চিত করতে প্রহরীবিহীন লেভেল ক্রসিং তুলে দেওয়া, বিভিন্ন শাখায় বৈদ্যুতিকীকরণের কাজ, দ্বিতীয় লাইন বসানো এবং বন্দরগুলির সঙ্গে যোগাযোগ ব্যবস্থা গড়ে তোলার ক্ষেত্রেও শ্রী গোয়েলের ভূমিকার কথা তথ্য ও সম্প্রচার মন্ত্রী জানিয়েছেন। এর ফলে অর্থনীতির উন্নয়ন হবে। যাত্রীরা এখন ৫ হাজারের বেশি রেল স্টেশনে ওয়াইফাই পরিষেবাও পাচ্ছেন।
ফালতান-পুণে ডেমু ট্রেন
প্রেক্ষাপট
ফালতান থেকে লোলান্দ হয়ে পুণে পর্যন্ত এই ট্রেন পরিষেবার ফলে এই অঞ্চলের সাধারণ মানুষ উপকৃত হবেন। কৃষকরা নতুন বাজার পাবেন, ছাত্রছাত্রীরা তাদের পছন্দের শিক্ষা প্রতিষ্ঠানে পড়বার সুযোগ পাবে এবং শ্রমিকরা পরিবেশ-বান্ধব যানবাহনে চেপে তাঁদের কাজে যাবেন।
ফালতান থেকে লোলান্দ হয়ে পুণে পর্যন্ত সরাসরি যোগাযোগ ব্যবস্থা গড়ে ওঠার ফলে এই অঞ্চলের মানুষের অর্থের সাশ্রয় হবে। এছাড়াও, ফালতানের জনসাধারণ সরাসরি পুণে পর্যন্ত যাওয়ার একটি যাত্রীবাহী ট্রেন পেলেন।
বিদেশমন্ত্রক
কেন্দ্রীয় মন্ত্রিসভা মালদ্বীপের আদ্দু শহরে ভারতের নতুন একটি বাণিজ্য দূতাবাস চালু করার প্রস্তাবে অনুমোদন দিয়েছে
নয়াদিল্লি, ২৫ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা মালদ্বীপের আদ্দু শহরে চলতি বছরেই ভারতের একটি নতুন বাণিজ্য দূতাবাস চালু করার প্রস্তাব অনুমোদন করেছে।
ভারত ও মালদ্বীপের মধ্যে সুপ্রাচীনকাল থেকে জাতিগত, ভাষাগত, সাংস্কৃতিক, ধর্মীয় এবং বাণিজ্যিক যোগসূত্র রয়েছে। এমনকি, ভারত মহাসাগরের এই দ্বীপরাষ্ট্রটি ভারতের ‘প্রতিবেশিরাই প্রথম নীতি’ এবং ‘সাগর’ কর্মসূচিতে সর্বোচ্চ অগ্রাধিকার পেয়ে থাকে।
সে দেশের আদ্দু শহরে নতুন একটি বাণিজ্য দূতাবাস চালু হলে ভারতের কূটনৈতিক সম্পর্কে আরও বৃদ্ধি পাবে এবং দুই দেশের মধ্যে বর্তমান সম্পর্ক ও পারস্পরিক প্রত্যাশা পূরণের ক্ষেত্রে এই দূতাবাস গুরুত্বপূর্ণ ভূমিকা নেবে।
উল্লেখ করা যেতে পারে, প্রধানমন্ত্রী শ্রী মোদী এবং সে দেশের রাষ্ট্রপতি মিঃ সোলিহ-এর সুদক্ষ নেতৃত্বে দুই দেশের মধ্যে দ্বিপাক্ষিক সম্পর্কে অপ্রত্যাশিত গতি ও প্রাণশক্তির সঞ্চার হয়েছে।
সে দেশে আরও একটি বাণিজ্যিক দূতাবাস চালু করার প্রয়াসের পেছনে রয়েছে ইতিবাচক দৃষ্টিভঙ্গি, যা ভারতের সার্বিক অগ্রগতি ও ‘সবকা সাথ সবকা বিকাশ’-এর সঙ্গে যুক্ত বিষয়ের দিক থেকে অত্যন্ত তাৎপর্যপূর্ণ। ভারতের কূটনৈতিক উপস্থিতির প্রভাব বাড়ানো এবং ভারতীয় শিল্প সংস্থাগুলিকে সে দেশে আরও ভালো বাজারের সুযোগ করে দিতে এই বাণিজ্য দূতাবাসটি গুরুত্বপূর্ণ ভূমিকা নেবে। পক্ষান্তরে, ভারতের দেশীয় শিল্প সংস্থাগুলির উৎপাদন বৃদ্ধি পাবে এবং কর্মসংস্থান বৃদ্ধির পাশাপাশি আত্মনির্ভর ভারত গড়ে তোলার লক্ষ্যে আরও কয়েক কদম অগ্রসর হওয়া সম্ভব হবে।
CG/BD/DM/
(
রাষ্ট্রপতিরসচিবালয়
ব্রহ্মকুমারী আয়োজিত ‘আমার বাংলা, নেশামুক্ত বাংলা’ প্রচারাভিযানের সূচনা করলেন রাষ্ট্রপতি
নয়াদিল্লি, ১৭ অগাস্ট, ২০২৩
রাষ্ট্রপতি শ্রীমতী দ্রৌপদী মুর্মু আজ কলকাতার রাজভবনে ‘নেশামুক্ত ভারত অভিযান’ - এর আওতায় ব্রহ্মকুমারী আয়োজিত ‘আমার বাংলা নেশামুক্ত বাংলা’ প্রচারাভিযানের সূচনা করেছেন।
অনুষ্ঠানে রাষ্ট্রপতি বলেন, মাদক দেশ ও সমাজের জন্য গভীর উদ্বেগের বিষয় হয়ে দাঁড়িয়েছে। এই নেশার কারণে যুবসমাজ তাদের জীবনে সঠিক দিশা খুঁজে পেতে ব্যর্থ হচ্ছে, যা আমাদের জন্য অত্যন্ত চিন্তার। এই সমস্যা মোকাবিলায় সমাজের সকলের একযোগে কাজ করতে হবে। রাষ্ট্রপতি বলেন, ধর্মীয় সচেতনতা, ধ্যান, সামাজিক সহমর্মিতা ও রাজনৈতিক সদিচ্ছার মাধ্যমে পরিস্থিতির পরিবর্তন সম্ভব। শ্রীমতী দ্রৌপদী মুর্মু এই ধরনের সমস্যা নিয়ে আলোচনা ও এর মোকাবিলায় কাজ করার জন্য ব্রহ্মকুমারীর মতো সংস্থাগুলির প্রশংসা করেন।
রাষ্ট্রপতি বলেন, যে কোনও ধরনের নেশাই মানসিক উদ্বেগ ও আশেপাশের চাপ থেকে তৈরি হয়। নেশা স্বাস্থ্যের জন্য ক্ষতিকর। এই নেশা থেকে আরও অন্যান্য অনেক সমস্যা সৃষ্টি হতে পারে। মাদকাসক্তের বন্ধু ও পরিবার-পরিজন নানা সমস্যার সম্মুখীন হন। তিনি সব যুবক-যুবতীদের তাঁদের কোনও বন্ধু যদি নেশার কবলে থাকে, তা হলে অবিলম্বে সেই বিষয়টি পরিবারের নজরে নিয়ে আসার আবেদন জানান।
রাষ্ট্রপতি, মাদকাসক্তদের নিজেদের জীবন নষ্ট না করার আহ্বান জানান। তিনি বলেন, তারা যদি কোনও মানসিক চাপে থাকেন, তবে বন্ধু, পরিবার-পরিজন বা কোনও সামাজিক প্রতিষ্ঠানের সঙ্গে সেই বিষয়টি নিয়ে কথা বলতে পারেন। সদিচ্ছা থাকলে এমন কোনও সমস্যা নেই, যা মোকাবিলা করা সম্ভব নয়। রাষ্ট্রপতি বলেন, অসামাজিক ব্যক্তিরা মাদক ব্যবহার ও এই নেশার সুযোগ গ্রহণ করেন। মাদক কিনতে যে অর্থ খরচ হয়, তা নানা ধরনের অপরাধমূলক কাজে ব্যয় করা হয়। মাদকাসক্ত ব্যক্তিরা তাদের নিজেদের, সমাজের এবং দেশের স্বার্থে এই বাজে অভ্যাস পরিত্যাগ করবে বলে শ্রীমতী মুর্মু আশা প্রকাশ করেন।
রাষ্ট্রপতি বলেন, যুবসম্প্রদায় আমাদের সবচেয়ে মূল্যবান সম্পদ। ভবিষ্যৎ গড়ার কাজে তাদের সময় ও শক্তি ব্যয় করা উচিৎ, তার পরিবর্তে নেশার কবলে পড়ে তারা এই মূল্যবান সময় নষ্ট করছে। পড়ুয়ারা ভুল পথে চলছেন কিনা, তা দেখার দায়িত্ব শিক্ষা প্রতিষ্ঠানেরও রয়েছে বলে রাষ্ট্রপতি মন্তব্য করেন। এই ধরনের কোনও কিছু নজরে এলে দ্রুত পদক্ষেপ গ্রহণ করা উচিৎ বলে উল্লেখ করেন শ্রীমতী দ্রৌপদী মুর্মু।
AC/PM/SB
(Visitor Counter : 70
বিদ্যুৎমন্ত্রক
দুলহস্তি বিদ্যুৎ কেন্দ্র আজাদী কা অমৃত মহোৎসবের অঙ্গ হিসেবে আলোচনা সভার আয়োজন করে এবং স্বেচ্ছাসেবী সংস্থার হাতে অ্যাম্বুলেন্স তুলে দেয়
নতুন দিল্লি, ৩০ আগস্ট, ২০২১
কেন্দ্রীয় বিজ্ঞান ও প্রযুক্তি প্রতিমন্ত্রী ডক্টর জিতেন্দ্র সিং এবং ন্যাশনাল হাইড্রো ইলেকট্রিক পাওয়ার করপোরেশন লিমিটেডের ম্যানেজিং ডিরেক্টর শ্রী অভয় কুমার সিং জম্মু-কাশ্মীরের দুলহস্তি জলবিদ্যুৎ কেন্দ্রে আজাদী কা অমৃত মহোৎসব উদযাপন অনুষ্ঠানে যোগ দেন। পরে একটি অ্যাম্বুলেন্স এক স্বেচ্ছাসেবী সংস্থার হাতে তুলে দেওয়া হয়। ন্যাশনাল হাইড্রো ইলেকট্রিক পাওয়ার কর্পোরেশনের অধীন দুলহস্তি বিদ্যুৎ কেন্দ্র আজাদী কা অমৃত মহোৎসবের আয়োজন করে।
এই অনুষ্ঠানে উপস্থিত থেকে ডক্টর জিতেন্দ্র সিং জাতির সেবায় এগিয়ে আসতে সকলকে উৎসাহিত করেন। কেন্দ্রীয় মন্ত্রী জম্বু-কাশ্মীরের কিশতওয়ার জেলাতে ন্যাশনাল হাইড্রো ইলেক্ট্রিক পাওয়ার কর্পোরেশনের নির্মীয়মান প্রকল্প গুলির কথা উল্লেখ করে বলেন, প্রকল্পগুলি রূপায়নের কাজ শেষ হলে বিদ্যুৎ উৎপাদনের ক্ষেত্রে একটি পাওয়ার হাব সেখানে তৈরি হবে। এই প্রকল্প গুলি রূপায়নের পর কর্মসংস্থানের সুযোগ সৃষ্টি করবে এবং এলাকার উন্নয়ন ঘটবে। কেন্দ্রীয় মন্ত্রী ন্যাশনাল হাইড্রো ইলেক্ট্রিক পাওয়ার কর্পোরেশনের কাজের প্রশংসা করেন।
অনুষ্ঠানে কর্পোরেশনের চেয়ারম্যান ও ম্যানেজিং ডিরেক্টর শ্রী অভয় কুমার সিং বলেন, আজাদী কা অমৃত মহোৎসব উপলক্ষে ন্যাশনাল হাইড্রো ইলেক্ট্রিক পাওয়ার কর্পোরেশন নানা অনুষ্ঠানের আয়োজন করেছে। সামাজিক উন্নয়নমূলক কাজেও তারা অংশগ্রহণ করে। আজ একটি আধুনিক মানের এবং ভেন্টিলেটার যুক্ত অ্যাম্বুলেন্স সংস্থার পক্ষ থেকে সেবা ভারতী নামক স্বেচ্ছাসেবী সংগঠনের হাতে তুলে দেওয়া হয়েছে বলে তিনি জানান।
সেবা ভারতী স্বেচ্ছাসেবী সংগঠনের সভাপতি ডক্টর অনিল কুমার মানস ন্যাশনাল হাইড্রো ইলেকট্রিক পাওয়ার কর্পোরেশনের প্রতি কৃতজ্ঞতা প্রকাশ করে জানান যে, এই অ্যাম্বুলেন্সটি পাওয়ার ফলে কিশতওয়ার এবং পার্শ্ববর্তী এলাকার বহু মানুষ উপকৃত হবেন।
CG/ SB
(Visitor Counter : 386
প্রধানমন্ত্রীরদপ্তর
প্রধানমন্ত্রী জাতীয় যুব সংসদ উৎসব ২০১৯ পুরস্কার প্রদান করলেন
নয়াদিল্লি, ২৭ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লীর বিজ্ঞান ভবনে আয়োজিত জাতীয় যুব সংসদ উৎসব ২০১৯-এর সমাপ্তি অনুষ্ঠানে যোগ দেন। এই উপলক্ষ্যে তিনি বিজয়ীদের হাতে শংসাপত্র তুলে দেন। অনুষ্ঠানে প্রধানমন্ত্রী খেলো ইন্ডিয়া অ্যাপটিরও সূচনা করেন।
জাতীয় যুব সংসদ উৎসব ২০১৯-এর অংশগ্রহণকারী ও বিজয়ীদের অভিনন্দন জানিয়ে প্রধানমন্ত্রী তাদের নিষ্ঠা ও প্রবল ইচ্ছাশক্তির প্রশংসা করেন। যুব সমাজকে তিনি নতুন ভারতের ভাবমূর্তির সঙ্গে যুক্ত হওয়ার পরামর্শ দেন। এ প্রসঙ্গে শ্রী মোদী জাতি ও সমাজের সার্বিক উন্নয়নের স্বার্থে বৃহত্তর ভূমিকা গ্রহণের জন্য যুব সম্প্রদায়কে প্রস্তুত থাকতে বলেন।
সমাজের সার্বিক কল্যাণে প্রধানমন্ত্রী দেশের যুব সম্প্রদায়কে যোগাযোগের ক্ষমতা আরও বাড়িয়ে তোলার পরামর্শ দেন। যুব সমাজকে তিনি প্রাসঙ্গিক বিভিন্ন বিষয় নিয়ে আলোচনা ও তর্ক-বিতর্কের পরামর্শ দেন। যুব সমাজের নতুন ধ্যানধারণা এবং সতেজতা তাদের আরও ভালভাবে নতুন নতুন চ্যালেঞ্জ মোকাবিলা করতে সাহায্য করবে বলে শ্রী মোদী অভিমত প্রকাশ করেন।
জাতীয় যুব সংসদ উৎসব যুব সম্প্রদায়ের মানসিকতাকে সঠিক দিশা এবং রূপদান করবে, সেইসঙ্গে উপযুক্ত আলাপ-আলোচনার মঞ্চ তৈরী করবে বলেও প্রধানমন্ত্রী আশা প্রকাশ করেন। তিনি বলেন, এ ধরণের উৎসব যাঁরা ভবিষ্যতে সাংসদ হয়ে উঠতে চান তাদেরও সাহায্য করবে।
এর আগে পুরস্কারজয়ীরা তাঁদের চিন্তা-ভাবনা প্রধানমন্ত্রীর সাথে ভাগ করে নোওয়ার সুযোগ পান। প্রধানমন্ত্রীও তাঁদের সঙ্গে মত-বিনিময় করেন।
ন্যাশনাল সার্ভিস স্কিম এবং নেহরু যুব সংগঠন য়ৌথভাবে জাতীয় যুব সংসদ উৎসব ২০১৯-এর আয়োজন করেন। এবারের উৎসবের মূল ভাবনা- নতুন ভারতের কন্ঠ হয়ে উঠুন এবং সমাধানসূত্র খুঁজে বের করুন এবং নীতিগত ক্ষেত্রে ভূমিকা নিন।
CG/BD/NS
(Visitor Counter : 73
প্রধানমন্ত্রীরদপ্তর
প্রধানমন্ত্রী দেশের প্রথম কেবল রেল সেতু অঞ্জি খাদ ব্রিজের কাজ সম্পূর্ণ হওয়ায় প্রশংসা করেছেন
নয়াদিল্লি, ২৯ এপ্রিল, ২০২৩
প্রধানমন্ত্রী শ্রী নরেন্দ্র মোদী ভারতের প্রথম কেবল রেল সেতু অঞ্জি খাদ ব্রিজের কাজ সম্পূর্ণ হওয়ায় প্রশংসা করেছেন।
মাত্র ১১ মাসে এই সেতুটির কাজ সম্পূর্ণ হয়েছে এবং সেতুটিতে মোট ৬৫৩ কিলোমিটার দীর্ঘ কেবল স্ট্র্যান্ড ব্যবহার করা হয়েছে।
কেন্দ্রীয় মন্ত্রী শ্রী অশ্বিনী বৈষ্ণের একটি ট্যুইটের প্রত্যুত্তরে প্রধানমন্ত্রী বলেন, “চমৎকার”।
PG/MP/SB
(
প্রধানমন্ত্রীরদপ্তর
রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ২৬ নভেম্বর, ২০২২
প্রধানমন্ত্রী শ্রী নরেন্দ্র মোদী রাষ্ট্রপতি শ্রীমতী দ্রৌপদী মুর্মুর সঙ্গে সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে;
“প্রধানমন্ত্রী @narendramodi আজ রাষ্ট্রপতি দ্রৌপদী মুর্মুজির সঙ্গে সাক্ষাৎ করেছেন।”
PG/CB/NS
(
প্রধানমন্ত্রীরদপ্তর
গুজরাটের মুখ্যমন্ত্রী হিসাবে শপথ গ্রহণ করায় শ্রী ভূপেন্দ্রভাই প্যাটেলকে প্রধানমন্ত্রীর অভিনন্দন
নয়াদিল্লি, ১২ ডিসেম্বর, ২০২২
প্রধানমন্ত্রী শ্রী নরেন্দ্র মোদী গুজরাটের মুখ্যমন্ত্রী হিসাবে শপথ গ্রহণ করায় শ্রী ভূপেন্দ্রভাই প্যাটেলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “গুজরাটের মুখ্যমন্ত্রী হিসাবে শপথ গ্রহণ করায় শ্রী ভূপেন্দ্রভাই প্যাটেলকে অভিনন্দন। একই সঙ্গে, আজ যাঁরা মন্ত্রী হিসাবে শপথ নিলেন, তাঁদেরও অভিনন্দন জানাই। প্রাণশক্তিতে ভরপুর এই দলটি আগামী দিনে গুজরাটকে উন্নয়নের এক নতুন উচ্চতায় পৌঁছে দেবে”।
PG/CB/SB
(
লেবর অমসুং ইম্প্লোইমেন্ত মন্ত্রালয়
জি20 এমপ্লোইমেন্ত ৱার্কিং গ্রুপকী অনিশুবা মীফম অসামগী গুৱাহাতিদা  হৌদোক্লগনি
ভারতকী জি20 প্রসিদেন্সীগী মখাদা এমপ্লোইমেন্ত ৱার্কিং গ্রুপ কী অনিশুবা মীফম ২০২৩গী এপ্রিল ৩দগী ৫ ফাওবা অসামগী গুৱাহাতি শহরদা পাংথোক্লগনি। নুমিৎ হুমনিগী থৌরম অসিদা জি20গী মেম্বর ওইরিবা লৈবাক ১৯, মীথুংলেন লৈবাক ৭ অমসুং ইন্তরনেস্নেল ওর্গনাইজেসন ৫দগী মীহুত ৭২ হেনবনা পুন্না শরুক য়াবা উবা ফংগনি।
ই.দবল্যু.জি.গী নাক্তা পুম্নমক্কীদমক স্ত্রোং, সস্তেনেবল, বেলেন্স অমসুং জোব-রিচ গ্রোথকীদমক প্রায়োরিতী লেবর, এমপ্লোইমেন্ত অমসুং সোসিএল ইসুশিং মায়োক্ননবা মেন্দেত অমা লৈরি। ভারত সরকারগী মিনিস্ত্রী ওফ লেবর এন্দ এমপ্লোইমেন্ত না জি20গী ইন্দিয়ন প্রসিদেন্সীগী মখাদা এমপ্লোইমেন্ত ৱার্কিং গ্রুপকী নোদেল মিনিস্ত্রী ওইরি।
জি20 ই.দবল্যু.জি.গী অনিশুবা মীফম অসি ইন্দিয়ন প্রসিদেন্সীগী মখাদা ই.দবল্যু.জি. ২০২৩গীদমক মরুওইবা প্রায়োরিতী এরিয়া ৩গী মহৈশিংদা অমতা ওইবা মত শাগৎপগী মায়কৈদা মরুওইবা খোংথাং অমনি। এরিয়া অহুম অদুদি i) গ্লোবেল স্কিল গেপশিং লৈহন্দবা ii) গিগ অমসুং প্লেতফোর্ম ইকোনোমী, অমসুং সোসিএল প্রোতেক্সন iii) সোসিএল প্রোতেক্সনগী সস্তেনেবল ফাইনান্সিংনি।
মীফমগী অহানবা নুমিৎতা এজুকেসন ৱার্কিং গ্রুপ, দিজিতেল ইকোনোমী ৱার্কিং গ্রুপ, ফাইনান্স ত্রেক, জি20 ওন্ত্রেপ্রিন্যুরশিপ রিসর্স সেন্তর, এল20 অমসুং বি20 চিয়র্স অসিনচিংবা তোঙান তোঙানবা প্রায়োরিতী এরিয়াশিংদা মীৎয়েং থম্বা সেসনশিং পাংথোক্কনি।
ই.দবল্যু.জি.গী অনিশুবা মীফম মনুংদা অমতা ওইবা মত শাগৎপগী মায়কৈ অমদা য়ৌনবগীদমক মিনিস্ত্রীএল কম্যুনিক অমসুং ফংলকপা মহৈগী দোকুমেন্তশিংদা খন্ন-নৈনবা পাংথোক্কনি। জি20 লৈবাকশিংদা মসিগী অরোইবা ইমপ্লিমেন্তেসনগী খুত্থাংদা গ্লোবেল ইকোনোমীগী তুংগী মায়কৈ লেপ্নবগীদমক কম্যুনিক অসি য়াম্না মরু ওই।
জি20 ই.দবল্যু.জি.গী নুমিৎ হুমনিগী মীফমদা অসামগী কলচরেল হেরিতেজবু উৎলিবা থৌরমশিংসু পাংথোক্কনি।
প্রধানমন্ত্রীরদপ্তর
গোপাল কৃষ্ণ গোখলের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী গোপাল কৃষ্ণ গোখলের জন্মবার্ষিকী উপলক্ষে তাঁর প্রতি শ্রদ্ধা নিবেদন করেছেন।
প্রধানমন্ত্রী এক ট্যুইটে বলেছেন;
“ভারতের স্বাধীনতা আন্দোলনের অগ্রণী যোদ্ধা গোপাল কৃষ্ণ গোখলের জন্মবার্ষিকীতে তাঁর প্রতি শ্রদ্ধা জানাই। শিক্ষার প্রসার এবং সামাজিক ক্ষমতায়নের লক্ষ্যে তিনি বেশ কিছু পদক্ষেপ নিয়েছিলেন। তাঁর আদর্শ মহাত্মা গান্ধী সহ বহু মানুষকে প্রভাবিত করেছিল।”
PG/MP/NS
(
সারওরসায়নমন্ত্রক
কৃষিকাজে রাসায়নিক নয় এমন সারের ব্যবহার
নয়াদিল্লী, ২৯ মার্চ, ২০২২
২০১৬-১৭ অর্থবর্ষে সমীক্ষা থেকে প্রাপ্ত তথ্য অনুযায়ী দেশে ১৯ কোটি ২৪ লক্ষ ৩৯ হাজার ৫৮৮ হেক্টর জমিতে কৃষিকাজ হয়েছে। এরমধ্যে ৭৬.৫৩ শতাংশ জমি অর্থাৎ ১৪ কোটি ৭২ লক্ষ ৮৩ হাজার ৮৫৬ হেক্টর জমিতে একাধিক রাসায়নিক সার ব্যবহার করা হয়েছে। সরকার পরম্পরাগত কৃষি বিকাশ যোজনা  এবং মিশন অর্গ্যানিক ভ্যালু চেন ডেভেলপমেন্ট ফর নর্থ ইস্টার্ন রিজিয়নের  আওতায় ২০১৫-১৬ অর্থবর্ষ থেকে জৈব পদ্ধতিতে কৃষিকাজে উৎসাহ দিচ্ছে। এক্ষেত্রে জৈব সার ব্যবহার করে চাষাবাদ করা হয়। পিকেভিওয়াই-এর আওতায় জৈব সার ব্যবহার করে কৃষিকাজে উৎসাহদানের জন্য হেক্টর পিছু ৩১ হাজার টাকা অর্থ সাহায্য দেওয়া হয়। এমওভিসিডিএনইআর-এর আওতায় এই সাহায্যের পরিমাণ হেক্টর পিছু ৩২ হাজার টাকা।
সয়েল হেল্থ ম্যানেজমেন্ট প্রকল্পে জৈব সার উৎপাদনকারী কেন্দ্র গড়ে তোলার জন্য ১ কোটি ৬০ লক্ষ টাকা অর্থ সাহায্য দেওয়া হয়। এক্ষেত্রে ওই সার সংস্থাকে ৫০ হাজার লিটার পিছু ২০০ মেট্রিক টন সার উৎপাদন করতে হবে। দেশে এ পর্যন্ত এ ধরণের ১৫টি কেন্দ্র গড়ে উঠেছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সার ও রসায়ন প্রতিমন্ত্রী শ্রী ভগবান্থ খুবা।
CG/CB/NS
(Visitor Counter : 86
অর্থমন্ত্রক
কর সংগ্রহের পরিমাণ ২০১৩-১৪ বর্ষের ৬.৩৮ লক্ষ কোটি টাকা থেকে বেড়ে বর্তমানে ১২ লক্ষ কোটি টাকা হয়েছে
নয়াদিল্লি, ১ ফেব্রুয়ারি, ২০১৯
সরকার, সাধারণ মানুষ এবং মধ্যবিত্তদের জন্য করের হার হ্রাস করেছে এবং আয়কর বিভাগ ও করদাতাদের মধ্যে পারস্পরিক যোগাযোগকে সহজতর করেছে। এর ফলে, দেশ জুড়ে কর সংগ্রহের ক্ষেত্রে গতি এসেছে। ২০১৩-১৪ অর্থবর্ষের ৬.৩৮ লক্ষ কর সংগৃহীত হয়েছিল। বর্তমান বছরে এই পরিমাণ বেড়ে ১২ লক্ষ কোটি টাকা হয়েছে। আয়কর রিটার্ন ফাইলের সংখ্যাও উল্লেখযোগ্য হারে বৃদ্ধি পেয়েছে। রিটার্ন দাখিলারীর সংখ্যা ৩.৭৯ কোটি থেকে ৮০ শতাংশ বেড়ে ৬.৮৫ কোটি হয়েছে। সংসদে ২০১৯-২০ বর্ষে অন্তর্বর্তী বাজেট পেশ করে কেন্দ্রীয় অর্থমন্ত্রী শ্রী পীযূষ গোয়েল বলেন, সৎ করদাতারা যেভাবে সরকারের ওপর বিশ্বাস রেখেছেন তার জন্য তাঁদেরকে আমরা ধন্যবাদ জানাই। তাঁদেরই করের অর্থে দেশের দরিদ্র মানুষের সেবার উদ্যোগ নেওয়া হয়েছে এবং উন্নত পরিকাঠামো গড়ে তোলার ব্যবস্থা করা হয়েছে।
আয়কর দপ্তর বর্তমানে অনলাইনের তাদের সব ধরণের কাজকর্ম পরিচালনা করে থাকে। শ্রী পীযূষ গোয়েল বলেন, উন্নত প্রযুক্তি ব্যবহার করে আয়কর দপ্তরের কাজকে সহজ এবং করদাতা-বান্ধব করে তোলা হয়েছে। ২৪ ঘন্টার মধ্যে সব ধরণের রিটার্ন প্রসেসিং করা হচ্ছে এবং প্রায় সঙ্গে সঙ্গে রিফান্ডেরও ব্যবস্থা করা হচ্ছে। তিনি জানান, আগামী দু’বছরের মধ্যে সব ধরণের রিটার্নের পরীক্ষা এবং অ্যাসেসমেন্ট ও স্ক্রুটিনি বৈদ্যুতিন পদ্ধতিতে করার ব্যবস্থা হবে। এই সময় করদাতা এবং কর আধিকারিকদের মধ্যে দৈনন্দিন মুখোমুখী যোগাযোগের আর কোন প্রয়োজন থাকবে না।আয়কর ছাড়ের ক্ষেত্রে ন্যূনতম ছাড়ের সীমা ২ লক্ষ টাকা থেকে বাড়িয়ে ২.৫ লক্ষ টাকা করা হয়েছে। ৩ লক্ষ টাকা পর্যন্ত আয়সম্পন্ন কোন ব্যক্তিকে আর কর দিতে হবে না। ২.৫ লক্ষ থেকে ৫ লক্ষ টাকা পর্যন্ত করের স্ল্যাবে করের হার ১০ শতাংশ থেকে কমিয়ে ৫ শতাংশ করা হয়েছে। বেতনভোগীদের জন্য স্ট্যান্ডার্ড ডিডাকশন বাড়িয়ে ৪০ হাজার টাকা করা হয়েছে। ৮০সি ধারা অনুসারে, সঞ্চয়ের ক্ষেত্রে ছাড়ের ঊর্ধ্বসীমা ১ লক্ষ টাকা থেকে বাড়িয়ে ১ লক্ষ ৫০ হাজার টাকা করা হয়েছে।
CG/PB/DM
(Visitor Counter : 65
বিদ্যুৎমন্ত্রক
বিদ্যুৎ মন্ত্রক শ্রমিক সংগঠনগুলির ডাকা ধর্মঘটের সময় বিদ্যুৎ গ্রিডের রক্ষণাবেক্ষণ এবং নির্ভরযোগ্যতা নিশ্চিত করতে পরামর্শ জারি করেছে
নতুন দিল্লি, ২৭ মার্চ, ২০২২
শ্রমিক সংগঠনগুলি ২৮ থেকে ৩০ মার্চ যে ধর্মঘট ডেকেছে তার প্রেক্ষিতে বিদ্যুৎ গ্রিডের রক্ষণাবেক্ষণ এবং নির্ভরযোগ্যতা নিশ্চিত করতে কেন্দ্রীয় বিদ্যুৎ মন্ত্রক সমস্ত রাজ্য, কেন্দ্রীয় রাষ্ট্রায়ত্ত্ব সংস্থা, এনএলডিসি, আরএলডিসি ও অন্যান্য পক্ষের জন্য পরামর্শ জারি করেছে। মন্ত্রক পরামর্শ দিয়ে বলেছে, সমস্ত বিদ্যুৎ সরবরাহ সংস্থা দিবা-রাত্রী পরিষেবা স্বাভাবিক রাখতে প্রয়োজনীয় পদক্ষেপ নেবে। একই ভাবে বিদ্যুৎ গ্রিডের স্বাভাবিক কাজকর্ম পরিচালনা সুনিশ্চিত করার কথা ওই পরামর্শে বলা হয়েছে। যে সমস্ত বিদ্যুৎ উৎপাদন কেন্দ্রে ২৮ ও ২৯ মার্চ শাটডাউন বা উৎপাদন বন্ধ রাখার পূর্ব নির্ধারিত কর্মসূচি ছিল, তা যথা সম্ভব পিছিয়ে দিতে বলা হয়েছে।
মন্ত্রকের পরামর্শে আরও বলা হয়েছে, সংশ্লিষ্ট সকল পক্ষকে তাদের আঞ্চলিক নেটওয়ার্ক / কন্ট্রোল এরিয়ায় নিবিড় নজরদারি নিশ্চিত করতে হবে এবং যে কোন ধরণের আপতকালীন পরিস্থিতিতে এসএলডিসি / আরএলডিসি এবং এনএলডিসি-র সঙ্গে যোগাযোগ করতে হবে।
গুরুত্বপূর্ণ সমস্ত সাব-স্টেশন / পাওয়ার স্টেশনে যে কোন আপতকালীন পরিস্থিতিতে পরিষেবা দিবা-রাত্রী ২৪ ঘন্টা অব্যাহত রাখতে অতিরিক্ত কর্মী মোতায়েন করা যেতে পারে বলেও পরামর্শে উল্লেখ করা হয়েছে। নির্দিষ্ট সাব-স্টেশন / পাওয়ার স্টেশন এবং তাদের সঙ্গে যুক্ত এসএলডিসি / আরএলডিসি-গুলির মধ্যে তথ্যের আদান-প্রদান এবং টেলিফোনে যোগাযোগ বজায় রাখার বিষয়টি সুনিশ্চিত করতে বলা হয়েছে। মন্ত্রকের ওই পরামর্শে আরও বলা হয়েছে, হাসপাতাল, প্রতিরক্ষা প্রতিষ্ঠান, রেল প্রভৃতির মত অত্যাবশ্যকীয় পরিষেবার সঙ্গে যুক্ত প্রতিষ্ঠানগুলিতে বিদ্যুৎ সরবরাহ সুনিশ্চিত করতে হবে। সমস্ত আঞ্চলিক / রাজ্য স্তরীয় কন্ট্রোলরুমগুলিকে হাই-অ্যালাট বা উচ্চ-সতর্ক থাকার পরামর্শ দেওয়া হয়েছে। পরামর্শপত্রে আরও বলা হয়েছে তথ্যের আদান-প্রদান এবং যে কোন ধরণের আপতকালীন পরিস্থিতি মোকাবিলায় একটি ২৪X৭ কন্ট্রোলরুম চালু করা যেতে পারে।
CG/BD/AS/
(Visitor Counter : 80
অর্থমন্ত্রক
অটল পেনশন যোজনায় ২৪শে জানুয়ারি পর্যন্ত ৭১ লক্ষ মানুষ নাম নথিভুক্ত করেছেন
নয়াদিল্লি, ৮ ফেব্রুয়ারি, ২০২২
পেনশন তহবিল নিয়ন্ত্রক ও উন্নয়ন সংস্থা বা পেনশন ফান্ড রেগুলেটরি অ্যান্ড ডেভেলপমেন্ট অথরিটি  থেকে প্রাপ্ত তথ্য অনুযায়ী, ২৪শে জানুয়ারি পর্যন্ত অটল পেনশন যোজনায় ৭১,০৬,৭৪৩ জন নাম নথিভুক্ত করেছেন। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় অর্থ প্রতিমন্ত্রী ডঃ ভাগবৎ কিষাণরাও কারাড়।
এ বিষয়ে বিস্তারিত জানানোর সময় মন্ত্রী বলেন, ২০১৬-১৭ অর্থবর্ষে ২৩,৯৮,৯৩৪ জন, ২০১৭-১৮ অর্থবর্ষে ৪৮,২১,৬৩২ জন, ২০১৮-১৯ অর্থবর্ষে ৫৭,১২,৮২৪ জন, ২০১৯-২০ অর্থবর্ষে ৬৮,৮৩,৩৭৩ জন এবং ২০২০-২১ অর্থবর্ষে ৭৯,১৪,১৪২ জন নাম নথিভুক্ত করেছেন। মন্ত্রী আরও জানান, ২০১৫-র ৯ই মে কেন্দ্র অটল পেনশন যোজনার সূচনা করে। দরিদ্র, পিছিয়ে পড়া এবং অসংগঠিত ক্ষেত্রের শ্রমিকদের জন্য একটি সর্বজনীন সামাজিক সুরক্ষা ব্যবস্থা গড়ে তোলাই যার মূল লক্ষ্য। পিএফআরডিএ ২০১৫-র পয়লা জুন থেকে এই প্রকল্পটি কার্যকর করছে। ১৮-৪০ বছর বয়সী যেসব নাগরিকের সেভিংস ব্যাঙ্ক অ্যাকাউন্ট রয়েছে, তাঁরা এই প্রকল্পের সুবিধা নিতে পারেন। কেন্দ্র এই প্রকল্পটির গ্যারান্টার। প্রকল্প থেকে যে কোনও পাঁচ রকমের পেনশন পাওয়া যাবে। মাসিক ১ হাজার, ২ হাজার, ৩ হাজার, ৪ হাজার ও ৫ হাজার টাকা ষাটোর্ধ্ব নাগরিকরা পাবেন। সুবিধাভোগীর মৃত্যু হলে তাঁর স্ত্রী বা স্বামী ওই একই পরিমাণ অবসরভাতা পাবেন বলে মন্ত্রী জানিয়েছেন।
CG/CB/DM/
(Visitor Counter : 78
নীতিআয়োগ
সৌর বিদ্যুৎ উৎপাদন সামগ্রীর ওপর ‘ভারত ফোটোভোল্টিক এডজ ২০২০’ বিষয়ের ওপর নীতি নির্ধারকরা বক্তব্য রাখবেন
নয়াদিল্লী, ৪ অক্টোবর, ২০২০
আগামী ৬ই অক্টোবর নীতি আয়োগ, নতুন এবং পুনর্নবীকরণ শক্তি মন্ত্রক ও ইনভেস্ট ইন্ডিয়া যৌথ উদ্যোগে সৌর বিদ্যুৎ উৎপাদন সামগ্রীর ওপর ভার্চুয়াল মাধ্যমে ‘ভারত ফোটোভোল্টিক এডজ ২০২০’ শীর্ষক একটি বিশ্ব সম্মেলনের আয়োজন করেছে।
এই সম্মেলনে সৌর বিদ্যুৎ উৎপাদন সামগ্রী এবং সাপ্লাই চেন সম্পর্কে বিশেষ অধিবেশন থাকছে। এর পাশাপাশি ফোটোভোল্টিক  উৎপাদন সামগ্রী ক্ষেত্রে বিনিয়োগ বিষয়ে একটি বিশেষ অধিবেশন রাখা হয়েছে। এই সম্মেলনে তামিলনাড়ু, মহারাষ্ট্র, অন্ধ্রপ্রদেশ রাজ্যগুলি অংশ নেবে। বিনিয়োগকারীদের জন্য একটি গোল টেবিল বৈঠকের আয়োজন করা হয়েছে। ভারতে সৌর বিদ্যুৎ উৎপাদন ক্ষেত্রের বিভিন্ন দিক নিয়ে আলোচনা করা হবে এই সম্মেলনে।
কেন্দ্রীয় বিদ্যুৎ নতুন ও পুনর্নবীকরণ শক্তি মন্ত্রী শ্রী আর কে সিং, নীতি আয়োগের ভাইস চ্যান্সেলার ডঃ রাজীব কুমার, নীতি আয়োগের সিইও শ্রী অমিতাভ কান্ত, মন্ত্রকের যুগ্ম সচিব এবং ইনভেস্ট ইন্ডিয়ার কার্যনির্বাহী অধিকর্তা তথা সিইও শ্রী দীপক বাগলা এই সম্মেলনে যোগ দেবেন। এছাড়াও প্রায় ৬০ জন শীর্ষস্থানীয় ভারতীয় ব্যক্তিত্ব এবং বিশ্বের একাধিক সংস্থার সিইও-রাও এই সম্মেলনে যোগ উপস্থিত থাকবেন ।
কোভিড-১৯ মহামারী পরিস্থিতি বিশ্ব অর্থনীতির ওপর এক বিরাট প্রভাব ফেলেছে। কোভিড সংক্রমণের প্রভাব থেকে বেরিয়ে আসা এবং সারা বিশ্ব যেভাবে সমস্যার মুখোমুখি হয়েছে তার বিরুদ্ধে লড়াই করার জন্য সরকার প্রতিনিয়ত প্রয়াস চালিয়ে যাচ্ছে। এরজন্য প্রয়োজন বিনিয়োগ। এমনকি এই সময়ে আন্তর্জাতিক সহযোগিতা বিশেষ প্রয়োজন।
সৌর বিদ্যুৎ ক্ষেত্রে বিগত কয়েক বছরে বিশ্বে অভূতপূর্ব উন্নতি লক্ষ্য করা গেছে। সবুজ বিকাশের লক্ষ্যে এবং জলবায়ু পরিবর্তন রোধে এর কার্যকরী ভূমিকা রয়েছে। ভারত বিশ্বের তৃতীয় বৃহত্তম সৌর বিদ্যুৎ উৎপাদন ক্ষমতাসম্পন্ন দেশ হয়ে উঠেছে। ২০৩০ সালের মধ্যে ভারতে ৪৫০ গিগাওয়াট পুনর্নবীকরণযোগ্য শক্তি উৎপাদনের লক্ষ্যমাত্রা নেওয়া হয়েছে। সৌর বিদ্যুৎ উৎপাদন বৃদ্ধি পেলে তার দাম হ্রাস পাবে। কোভিড-১৯ পরবর্তী সময়ে আত্ননির্ভর ভারত গঠনের উদ্যোগ হিসেবে ভারত সরকার সৌর ফোটোভোল্টিক উৎপাদন ক্ষেত্রে বিশেষ গুরুত্ব দিয়েছে। অদূর ভবিষ্যতে ভারতকে বিশ্বের মধ্যে সৌর ফোটোভোল্টিক উৎপাদন কেন্দ্র হিসেবে গড়ে তোলার উদ্যোগ নেওয়া হয়েছে ।
বিশ্বজুড়ে অত্যাধুনিক প্রযুক্তি সরবরাহকারী সংস্থা, সরঞ্জাম নির্মাতারা যাতে ভারতে বিনিয়োগে আগ্রহী হয়ে ওঠেন সেই বিষয়ের ওপর বিশেষ জোর দেওয়া হবে এই সম্মেলনে। ভারতীয় নীতি নির্ধারকরা এই বিষয়ের ওপর একাধিক বক্তব্যও পেশ করবেন।
CG/SS/NS
(Visitor Counter : 109
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৫শে আগস্ট, ২০২১
দেশজুড়ে টিকাকরণ অভিযানে এ পর্যন্ত ৫৯ কোটি ৫৫লক্ষ টিকা দেওয়া হয়েছে।
গত চব্বিশ ঘন্টায় নতুন করে সংক্রমিত হয়েছেন ৩৭,৫৯৩ জন ।
মোট সংক্রমিতের ০.৯৯% এখন চিকিৎসাধীন, অর্থাৎ এক শতাংশের কম।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ২২হাজার ৩শো ২৭জন ।
বর্তমানে কোভিড মুক্ত হওয়ার হার ৯৭.৬৭%।
সারা দেশে এ পর্যন্ত মোট সুস্থ হয়েছেন ৩ কোটি ১৭ লক্ষ ৫৪হাজার ২৮১ জন।
গত চব্বিশ ঘন্টায় আরোগ্য লাভ করেছেন ৩৪হাজার ১৬৯ জন।
সাপ্তাহিক সংক্রমিতের হার ৬১ দিন ধরে ৩ শতাংশের নিচে রয়েছে, বর্তমানে ১.৯২%।
দৈনিক সংক্রমিতের হার গত ৩০ দিন ধরে ৩%র কম౼আজ এই হার ২.১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৫১কোটি ১১লক্ষ।
CG/CB/
(
সংখ্যালঘুবিষয়কমন্ত্রক
নতুন দিল্লির ইন্ডিয়া গেট চত্বরে ‘হুনার হাট’-এর আয়োজন করা হবে
নয়াদিল্লি, ১১ ফেব্রুয়ারি, ২০২০
কেন্দ্রীয় সংখ্যালঘু বিষয়ক মন্ত্রক নতুন দিল্লির রাজপথে ইন্ডিয়া গেট চত্বরে পরবর্তী ‘হুনার হাট’-এর আয়োজন করতে চলেছে। এই ‘হুনার হাট’-এর মূল ভাবনা হল – ‘কৌশল কো কাম’। আগামী ১৩ই ফেব্রুয়ারি এই হাট শুরু হচ্ছে। বিংশতম এই ‘হুনার হাট’ উদ্বোধন করবেন রেলমন্ত্রী শ্রী পীযূষ গোয়েল, সংখ্যালঘু বিষয়ক মন্ত্রী শ্রী মুখতার আব্বাস নাকভি এবং নগরোন্নয়ন মন্ত্রী শ্রী হরদীপ সিং পুরী। দেশের সুদক্ষ হস্তশিল্পী, কারুশিল্পী ও রন্ধন বিশেষজ্ঞরা এই অনুষ্ঠানে যোগ দেবেন। আগামী ২৩ তারিখ পর্যন্ত ‘হুনার হাট’ চলবে। কলকাতা সহ আরও কয়েকটি শহরে ‘হুনার হাট’-এর আয়োজনের পরিকল্পনা রয়েছে।
শ্রী নাকভি আজ বলেছেন, এই ‘হুনার হাট’ শিল্পীদের সহজাত পরম্পরার ক্ষমতায়নে এক মেগা মিশন হয়ে উঠতে চলেছে। তাঁর মন্ত্রক দেশের সমৃদ্ধ ঐতিহ্যবাহী শিল্পকলা ও হস্তশিল্পগুলির বিপণনের লক্ষ্যে প্রধানমন্ত্রী শ্রী নরেন্দ্র মোদীর স্বপ্নের কর্মসূচিগুলির বাস্তবায়নে কাজ করে চলেছে বলে শ্রী নাকভি জানান। দেশের বিভিন্ন অঞ্চলের সুদক্ষ শিল্পীদের অসাধারণ শিল্পকলার সংরক্ষণ ও প্রসারে নিরন্তর কাজ করে চলেছে বলে জানিয়ে শ্রী নাকভি বলেন, এই শিল্পীদের শিল্পকর্মের নিদর্শন জাতীয় ও আন্তর্জাতিক বাজারে ছড়িয়ে দেওয়ার চেষ্টা চলছে।
‘হুনার হাট’-এর সাফল্যের উল্লেখ করে শ্রী নাকভি জানান, এ ধরনের কর্মসূচি থেকে বিগত তিন বছরে প্রায় ৩ লক্ষ সুদক্ষ হস্তশিল্পী, কারুশিল্পী ও রন্ধন বিশেষজ্ঞ কর্মসংস্থানের সুযোগ পেয়েছেন। তিনি বলেন, মোদী সরকার সুদক্ষ হস্তশিল্পী ও কারুশিল্পীদের কেবল কর্মসংস্থানের সুযোগই প্রদান করছে না, সেইসঙ্গে ভারতের নিজস্ব ঐতিহ্যের সংরক্ষণ এবং প্রসারেও কাজ করে চলেছে। দেশের বিভিন্ন শহরে ১০০টি ‘হুনার হাট’ আয়োজন করার পরিকল্পনা মন্ত্রকের রয়েছে বলে জানিয়ে শ্রী নাকভি বলেন, ‘হুনার হাট’গুলিতে বর্তমান চাহিদার সঙ্গে সঙ্গতি রেখে শিল্পী ও রন্ধন বিশেষজ্ঞদের প্রশিক্ষণ দেওয়া হয় যাতে তাঁরা জাতীয় ও আন্তর্জাতিক বাজারের কাজের উপযোগী হয়ে উঠতে পারেন।
নতুন দিল্লির ইন্ডিয়া গেট লন চত্বরে আয়োজিত এই ‘হুনার হাট’-এ ২৫০টিরও বেশি স্টল থাকছে। এছাড়াও, অংশগ্রহণকারী শিল্পীদের মধ্যে ৫০ শতাংশেরও বেশি মহিলা বলে শ্রী নাকভি জানান। এই হাট উপলক্ষে প্রতিদিন সাংস্কৃতিক কর্মসূচিরও আয়োজন করা হবে।
CG/BD/DM
(Visitor Counter : 74